Дзіцячая парнаграфія

**Дзіцячая парнаграфія** — парнаграфічныя матэрыялы з удзелам непаўналетніх. У заканадаўстве большасьці краінаў утрымваецца строгая забарона на стварэньне, распаўсюджаньне й захоўваньне падобных матэрыялаў. Дадатковым пратаколам да Канвэнцыі пра правы дзіцяці ад 25 траўня 2000, датычным гандлю дзецьмі, дзіцячай прастытуцыі й дзіцячай парнаграфіі, дзіцячая парнаграфія вызначаецца як «кожная выява якімі б там ні было сродкамі дзіцяці, якое зьдзяйсьняе рэальныя ці змадэляваныя шчыра плоцевыя дзеяньні, ці кожная выява полавых органаў дзіцяці галоўным чынам у сэксуальных мэтах» (арт. 2с).

## Беларусь
Паводле артыкула 343/1 Крымінальнага кодэксу Рэспублікі Беларусь 1999 году, «выраб або захоўваньне з мэтай распаўсюду або рэклямаваньня ці распаўсюд, рэклямаваньне, трансьляцыя або публічны паказ парнаграфічных матэрыялаў, друкаваных выданьняў, кіна-, відэафільмаў або сцэнаў парнаграфічнага зьместу, іншых прадметаў парнаграфічнага кшталту з выявай заведама непаўналетняга — караюцца папраўчымі працамі на тэрмін да 2 гадоў, або арыштам, ці абмежаваньнем волі на тэрмін да 4 гадоў, або пазбаўленьнем волі на той самы тэрмін». Пагатоў «тыя ж дзеяньні, учыненыя асобай, якая раней учыніла злачынствы, прадугледжаныя гэтым артыкулам … або групай асобаў паводле папярэдняй змовы ці з выкарыстаньнем глябальнай кампутарнай сеткі Інтэрнэт, іншай сеткі электрасувязі агульнага карыстаньня або вылучанай сеткі электрасувязі, а таксама выкарыстаньне заведама непаўналетняга для вырабу парнаграфічных матэрыялаў, друкаваных выданьняў, кіна-, відэафільмаў або сцэнаў парнаграфічнага зместу, іншых прадметаў парнаграфічнага кшталту зь яго выявай — караюцца пазбаўленьнем волі на тэрмін ад 3 да 8 гадоў». Тыя ж «дзеяньні…, учыненыя арганізаванай групай, а таксама выкарыстаньне заведама ''мала''летняга для вырабу парнаграфічных матэрыялаў, друкаваных выданьняў, кіна-, відэафільмаў або сцэнаў парнаграфічнага зместу, іншых прадметаў парнаграфічнага характару зь яго выявай — караюцца пазбаўленьнем волі на тэрмін ад 5 да 13 гадоў». Існуюць выпадку прымяненьня пакараньняў за выраб дзіцячае парнаграфіі.

## Беларуская вытворчасьць
Нягледзячы на забароны існуе вытворчасьць дзіцячае парнаграфіі. Удзел прымаюць таксама асобы папярэдне не каральныя за злачынствы. Прыклад спосабу вытворчасьці:

— Паводле дадзеных сьледзтва, у 2017 годзе падазраваны займаўся стварэньнем сцэнарыяў фільмаў парнаграфічнага зьместу. Па гэтых сцэнарыях двое жыхароў Украіны выраблялі відэаролікі з удзелам малалетняга. Устаноўлены выпадак, калі ў здымках удзельнічала пяцігадовае дзіця. Для забесьпячэньня кансьпірацыі пры разьліках падазраваны выкарыстоўваў крыптакашалёк. У далейшым адзьнятыя відэаматэрыялы разьмяшчаліся на спэцыялізаваных сайтах з мэтай продажу.

Сяргей Колтун, намесьнік начальніка галоўнага ўпраўленьня МУС заявіў:

— «Мы з вамі ўсе дарослыя людзі і павінны ўсьведамляць, што гэта не нармальна, калі дарослы чалавек у сябе захоўвае дзесьці на камп’ютары або яшчэ ў нейкай іншай якасьці дзіцячую парнаграфію. Мы ўсьвядомім, ён ад простага сузіраньня можа перайсьці да актыўных дзеяньняў».

Вытворчасьць дзіцячае парнаграфіі можа доўжыцца гадамі, а нават і дзесяцігодзьдзямі. Беларусь мае свае порнастудыі.

## Крыніцы